Ego Hugo, dux Burgundię et comes Albonii, omnibus tam presentibus quam futuris impressione sigilli mei notifico quod, anno ab incarnatione Domini M°C°LXXXX°, iter Iherusalem aggrediens, dedi et concessi Deo et Sanctę Marię de Maceriis in elemosina, Odone, filio meo, apud Bernam laudante, pro remedio animę meę, et filiorum et filiarum mearum, et antecessorum meorum, LX solidos in perpetuum possidendos, et in festo sancti Remigii singulis annis in villa quę vocatur Herbergement, quę est ultra Argilleum recipiendos. Sciendum vero quod isti nummi debent reddi monachis de Maceriis de primis nummis quos homines prefatę villę in predicto termino reddunt, post illos nummos qui redduntur monachis, de Virgeio. Hujus rei testes sunt Villelmus, tunc abbas Cisterciensis, magnus cellerarius Cisterciensis, frater Guido, dictus abbas Maceriensis, frater Tecelinus monachus Maceriensis, Odo filius ducis, magister Hugo, notarius ducis, Gotefridus, Johannes li Roset, tum prepositus Divionensitus.